laion/Wikipedia-Exotic huggingface dataset:
এমিনেম

মার্শাল ব্রুশ মাদারস (Marshall Bruce Mathers) জন্ম ১৭ই অক্টোবর, ১৯৭২ সালে। তার মঞ্চ নাম হল - এমিনেম (Eminem), একজন আমেরিকান ইংরেজি র‍্যাপার, রেকর্ড প্রযোজক এবং অভিনেতা। এমিনেম অতি তাড়াতাড়ি বিখ্যাত হয়ে যান তার দ্বিতীয় অ্যালবাম দ্য স্লিম শেডী এলপি এর পরে, যা গ্র্যামি পুরস্কার পেয়েছিল বেস্ট র‍্যাপার অ্যালবাম হিসেবে। এরপরের অ্যালবাম দ্য মার্শাল ম্যাদার্স এলপি আমেরিকার সঙ্গীত ইতিহাসের মধ্যে সবচেয় তাড়াতাড়ি বিক্রিত অ্যালবাম হিসেবে খ্যাতি অর্জন করে। এমিনেমের একটা গ্রুপ রয়েছে যার নাম হল D12। এমিনেম বিশ্বের অন্যতম সেরা অ্যালবাম বিক্রি হওয়া শিল্পী এবং ২০০০-১০ এর সেরা অ্যালবাম বিক্রি হওয়া শিল্পী। তাকে কালের অন্যতম সেরা শিল্পী হিসেবে তালিকাভুক্ত করা হয়। অনেক ম্যাগাজিন তাকে এই তালিকায় স্থান দিয়েছে এবং রোলিং স্টোন ম্যাগাজিন তাকে ৪ নং স্থান দিয়েছে সেরা ১০০ জন এর তালিকায়। ঐ ম্যাগাজিন ই তাকে [১] উপাধিটি দিয়েছে। D12 এর সাথে তার Bad Meets Evil কাজটি সহ তিনি ১০টি ১ম স্থান অধিকারি অ্যালবাম পেয়েছেন Billboard 200 এ। তিনি ৪০কোটি ২০ লক্ষ গান বিক্রি করেছেন এবং প্রায় ৪০ কোটি ১৫ লক্ষ অ্যালবাম বিক্রি করেছেন বিশ্বব্যাপী।তার প্রথম অ্যালবাম ইনফিনিটি ১৯৯৬ সালে বের হয়। কিন্তু অ্যালবামটি মাত্র ১০০০ কপি বিক্রি করতে সক্ষম হয়।তবে তার অসাধারন লিরিকের জন্য অনেক প্রশংসা পায়।তবে অনেকে তাকে র‍্যাপ করতে নিষেধ করে।এবং অনেকে এমন মন্তব্যও করে যে "তুমি কি নিয়ে র‍্যাপ করবে। তুমিতো সাদা আমেরিকান"। কিন্তু এমিনেম কারও কথায় কান দেয় নি। পরে দ্যা স্লিম শেডি ইপি নামে একটি অ্যালবাম বাজারে অানে।র‍্যাপ অলিম্পিকে ২য় হওয়ায় ড.ড্রে তার সাথে যোগাযোগ করে।এবং দ্যা স্লিম শেডি এলপি নামে তার ২য় ও প্রথম সফল অ্যালবাম বাজারে আনে ১৯৯৯ সালে। অ্যালবামটি প্রথম সপ্তাহে ২৮৪০০০ কপি বিক্রি করে।এবং অ্যালবামটি ২০০০ সালের গ্রামিতে শ্রেষ্ঠ র‍্যাপ অ্যালবামের ক্যাটাগরিতে পুরষ্কৃত হয়। একই অ্যালবামের জনপ্রিয় একক গান মাই নেইম ইজ সেরা একক গানের ক্যাটাগরিতে পুরষ্কৃত হয়। তার পরের অ্যালবাম হল দ্যা মার্শাল মেদারস এলপি। এটি আমেরিকার সঙ্গিত ইতিহাসের সবচেয়ে দ্রুত বিক্রিত অ্যালবাম। প্রথম সপ্তাহে অ্যালবামটি ১৭৬০০০০ কপি বিক্রি করে। বেলিনি, ড্যানিকা (ফেব্রুয়ারী ১৩, ২০১৪). "Eminem 'spoils' daughters Hailie Jade Scott Mathers, Whitney Laine Scott, and Alaina Marie Mathers" ওয়েব্যাক মেশিনে আর্কাইভকৃত ২৬ জানুয়ারি ২০১৬ তারিখে. Mstars News. Retrieved June 29, 2015. "D12 WORLD"। ৮ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৩০ জুন ২০১৫।  অজানা প্যারামিটার |1= উপেক্ষা করা হয়েছে (সাহায্য); অজানা প্যারামিটার |2= উপেক্ষা করা হয়েছে (সাহায্য) Artists of the decade ওয়েবসাইটে আর্কাইভকৃত ১৩ অক্টোবর ২০১১ তারিখে, Billboard.com. Archiviert auf web.archive.org
ওমান মেডিকেল কলেজ

ওমান মেডিকেল কলেজ হলো ওমানের দ্বিতীয় মেডিকেল কলেজ। কলেজটি ওমানের সোহারে অবস্থিত। কলেজটি ২০০১ সালে প্রতিষ্ঠিত হয়। ফার্মেসী ক্যাম্পাসটি বাউসারে অবস্থিত। প্রথম বছরে মৌলিক ভিত্তিমূলক বিষয় শেখানো হয়। দ্বিতীয় এবং তৃতীয় বছরের পাঠদান শেষ হয় সোহার ক্যাম্পাসে যাওয়ার আগেই। কিছু কিছু বিষয় রুস্তাক হাসপাতালে ডাক্তারদের সাথে করানো হয়। সোহার ক্যাম্পাসের সাথে সংশ্লিষ্ট হাসপাতালের নাম সোহার হাসপাতাল। এটি দেশের অন্যতম বৃহত্তম সরকারি হাসপাতাল। সব কোর্স শেষ হতে সাত বছর লেগে যায় এবং কোর্স শেষে প্রদত্ত ডিগ্রী দেয়া হয় ডক্টর অফ মেডিসিন (এম.ডি.) হিসেবে। বাউসার ক্যাম্পাসে ব্যাচেলর অব সায়েন্স ইন ফার্মেসিতে ডিগ্রী প্রদান করে। এই ডিগ্রী নিতে মোট সাড়ে পাঁচ বছর পড়তে হয়। "Oman Medical College" (ইংরেজি ভাষায়)। সংগ্রহের তারিখ ২০১৭-১১-১১।  অফিসিয়াল ওয়েবসাইট
শ্রীলঙ্কার ভিসা নীতি

শ্রীলঙ্কায় ভ্রমণ করার উদ্দেশ্যে পর্যটকদের শ্রীলঙ্কা পৌঁছানোর আগে বা আগমনের সময় একটি ইলেক্ট্রনিক ট্রাভেল অথরাইজেশন (ইটিএ) প্রাপ্তি আবশ্যক। ৩টি ব্যতিক্রম দেশ পরে বাকি সকল দেশের ইটিএ ধারীদের ৩০ দিনের জন্য আগমনের উপর ভিসা বৈধতা পাবেন। ব্যবসায়িক উদ্দেশ্যে ইটিএ প্রাপ্তি, শ্রীলঙ্কার কূটনৈতিক মিশন এবং ইমিগ্রেশন ও অভিবাসন বিভাগের প্রধান কার্যালয়ের কাছ থেকে পাওয়া যাবে। সকল পর্যটকদের পাসপোর্ট ৬ মাসের জন্য বৈধ থাকতে হবে। আফগানিস্তান, ইরান, ইরাক, নাইজেরিয়া, পাকিস্তান, সোমালিয়া এবং সিরিয়ার নাগরিকদের প্রত্যাবর্তন বা অগ্রিম টিকিট থাকা আবশ্যক। প্রবেশকৃত বন্দরে দীর্ঘক্ষণের বিলম্ব এড়াতে পর্যটকদের দৃঢ়ভাবে অনলাইন সিস্টেম ব্যবহার করার জন্য জোরালোভাবে বলা হয়ে থাকে। পারস্পরিক সম্পর্কের ভিত্তিতে, নিম্নোক্ত ৩টি দেশের নাগরিকদের ইলেক্ট্রনিক ট্রাভেল অথরাইজেশন প্রাপ্তির প্রয়োজনীয়তা থেকে অব্যাহতি দেয়া হয়েছে এবং আগমনের পর তারা বিনামূল্যে ভিসা পেতে পারে: বেলারুশ, চিলি, ভারত, ইন্দোনেশিয়া, ইরান, কাজাখস্তান, নেপাল, পাকিস্তান, রাশিয়া ও ভিয়েতনামের নাগরিকদেরও কূটনৈতিক বা অফিসিয়াল (সার্ভিস) পাসপোর্ট থাকলে ভিসার প্রয়োজন হয় না।  ফিলিপাইন এবং  বাংলাদেশ এর কূটনৈতিক ও অফিসিয়াল পাসপোর্টধারীদের জন্য এবং  রোমানিয়ার কূটনৈতিক পাসপোর্টধারীদের জন্য ভিসা মৌকুফের চুক্তি আছে। শ্রীলঙ্কান কূটনৈতিক মিশনের যেকোন একটির কাছ থেকে নিম্নোক্ত ১৯ টি দেশের নাগরিকদের আগাম ভিসা নিতে হবে: ভ্রমণের উদ্দেশ্যে শ্রীলঙ্কায় আসা বেশিরভাগ পর্যটক নিম্নলিখিত দেশ থেকে আগত: শ্রীলঙ্কা প্রবেশদ্বার শ্রীলঙ্কার নাগরিকদের জন্য ভিসা প্রয়োজনীয়তা শ্রীলঙ্কার পর্যটন শ্রীলঙ্কার বৈদেশিক সম্পর্ক শ্রীলঙ্কার পাসপোর্ট টেমপ্লেট:Timatic Visa Policy ETA "সংরক্ষণাগারভুক্ত অনুলিপি"। ১৪ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।  "সংরক্ষণাগারভুক্ত অনুলিপি"। ৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।  The following nationals & categories are exempt from ETA "সংরক্ষণাগারভুক্ত অনুলিপি"। ৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।  [১] [২] [৩] "সংরক্ষণাগারভুক্ত অনুলিপি"। ২ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।  https://www.nknews.org/2017/09/sri-lanka-imposes-visa-restrictions-for-north-koreans/ https://www.onlanka.com/news/sri-lanka-imposes-tougher-visa-sanctions-on-north-koreans.html "Sri Lanka Tourism Annual Statistical Report 2015" (পিডিএফ)। Sri Lanka: Sri Lanka Tourism Development Authority। ১১ অক্টোবর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ অক্টোবর ২০১৬।  "Tourist arrivals by country of residence" (পিডিএফ)। ১৬ ডিসেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ নভেম্বর ২০১৭।  শ্রীলঙ্কার পররাষ্ট্র মন্ত্রণালয় ইমিগ্রেশন এবং অভিবাসন ডিপার্টমেন্ট ইলেকট্রনিক ট্রাভেল অথরাইজেশন (ই.টি.এ)
এয়ার মালদ্বীপ

এয়ার মালদ্বীপ হলো মালদ্বীপের প্রথম জাতীয় বিমান সংস্থা এবং পতাকাবাহী বিমান। ১৯৭৪ সালের ১ অক্টোবর তারিখে, ইব্রাহিম নাসির রাষ্ট্রপতি থাকা কালীন, এই বিমান সংস্থাটি প্রতিষ্ঠিত হয়। প্রায় ২৬ বছর ধরে বিমান পরিষেবা দানের পরে এই বিমান সংস্থাটিকে দেউলিয়া ঘোষণা করা হয় এবং ২০০০ সাল থেকে এটি সব ধরনের পরিষেবা প্রদান বন্ধ করে দেয়। এয়ার মালদ্বীপ ক্যারিবীয়ান ইউনাইটেড এয়ারলাইন্স থেকে দুটি কনভয়ার ৪৪০ উড়োজাহাজ, "ফ্লাইং ফিস ১" (8Q-AM101) এবং "ফ্লাইং ফিস ২" (8Q-AM102), ক্রয়ের মাধ্যমে বিমান পরিষেবা জগতে প্রবেশ করে। এয়ার মালদ্বীপের প্রথম বিমানটি ১৯৭৪ সালের ৯ অক্টোবর তারিখে হুলহুলে বিমানবন্দরে অবতরণ করে। সপ্তম দিনটিতে রক্ষণাবেক্ষণের কাজ সম্পন্ন করার জন্য সংরক্ষণ করে বিমানটি সপ্তাহে ছয় দিন কলম্বো এবং মালের মধ্য দৈনিক চলাচল করার নির্ধারিত উড্ডয়ন পরিচালনা শুরু করে। মালে এবং গানের মধ্যে একটি পাক্ষিক উড্ডয়ন সূচী অনুসারে বিমানটি একটি আভ্যন্তরীন বিমান পরিষেবা প্রদানও চালু করে। ইত্যবসরে, বিমানটি টিকিট বিক্রয় করার জন্য কলম্বোতে ট্রাভেল এজেন্ট নিয়োগ দান করে এবং এয়ার সিলোনকে বিমানবন্দরের কার্যক্রম সম্পাদনের দায়িত্ব অর্পণ করে, এর ফলে বিমান কর্তৃপক্ষ স্বল্প সংখ্যক নিজস্ব মাঠ কর্মীর দ্বারা বিমান পরিষেবা প্রদানের সক্ষমতা অর্জন করে। ১৯৮০-এর দশকের শুরুতে বিমানটির পরিষেবা দানের ক্ষেত্রটি কেবলমাত্র আভ্যন্তরীণ বিমান পরিচালনার মধ্যে সীমাবদ্ধ ছিল। এটি আদ্দু অ্যাটোলের গান এবং মালের মধ্যে একটি সর্ট স্কাইভ্যানের মাধ্যমে নিয়মিত বিমান পরিষেবা প্রদান করতো। ১৯৮০'এর দশকের শেষের দিকে বিমান পরিষেবার ক্ষেত্রে স্কাইভ্যানকে প্রতিস্থাপিন করা হয় দুটি ডোরনিয়ার ২২৮ বিমান দ্বারা যখন হানিমাধু (হা ধালু অ্যাটোল) এবং কাহধু (লামু অ্যাটোল)-এ আরও দুটি আভ্যন্তরীণ বিমানবন্দর খোলা হয়। পরিচালনার শেষ পর্যায়ে, ১৯৯০'এর দশকে, এয়ার মালদ্বীপ নতুন বিনিয়োগের প্রভাবে আবার আন্তর্জাতিক পরিমন্ডলে সেবা দান করা শুরু করে। এই পর্যায়ে এয়ার মালদ্বীপ একটি যৌথ মালিকানাধীন প্রতিষ্ঠানে পরিণত হয় যাতে ৫১% স্বত্ব থাকে মালদ্বীপ সরকারের মালিকানাধীন এবং অবশিষ্ট ৪৯% মালিকানা পায় নালুড়ী বারহাদ (মালয়েশিয়া এয়ারলাইন্সের সর্বাধিক শেয়ারহোল্ডার)। বিমানের চলাচলের ক্ষেত্র সম্প্রসারিত করা হয় এবং ১৯৯৪ সালের ১০ নভেম্বর তারিখ থেকে দুবাই, কলম্বো, ট্রিভেন্ড্রাম এবং কুয়ালালামপুরে নির্ধারিত বিমান পরিষেবা শুরু করে এটি। পরবর্তীতে এটি ব্যাংকক ও লন্ডনে (দুবাই হয়ে)-ও চলাচল শুরু হয়। উইকিমিডিয়া কমন্সে এয়ার মালদ্বীপ সংক্রান্ত মিডিয়া রয়েছে। টেমপ্লেট:Airlines of Maldives
আব্দরাব্বুহ মানসুর হাদি

আব্দরাব্বুহ মানসুর হাদি (আরবি: عبدربه منصور هادي  Yemeni pronunciation: [ˈʕæbdˈrɑb.bu mænˈsˤuːr ˈhæːdi]; জন্ম: ১ সেপ্টেম্বর ১৯৪৫) হলেন একজন ইয়েমেনি রাজনীতিবিদ ও ইয়েমেন সেনাবাহিনীর প্রাক্তন ফিল্ড মার্শাল। তিনি ২৭ ফেব্রুয়ারি ২০১২ থেকে ইয়েমেনের রাষ্ট্রপতি পদে অধিষ্ঠিত আছেন এবং এর পূর্বে ১৯৯৪ থেকে ২০১২ পর্যন্ত ইয়েমেনের উপ রাষ্ট্রপতি ছিলেন।. রাষ্ট্রপতি আলী আব্দুল্লাহ সালেহ চিকিৎসার জন্য সৌদি আরবে অবস্থানকালীন সময়ে, ২০১১ ইয়েমেন অভ্যুত্থানের ব্যর্থ চেষ্টার সময় যখন প্রেসিডেন্ট ভবনে হামলা হয়, তখন হাদি ৪ জুন থেকে ২৩ সেপ্টেম্বর ২০১১ পর্যন্ত ইয়েমেনের ভারপ্রাপ্ত রাষ্ট্রপতি ছিলেন। ২৩ নভেম্বর হাদি পুনরায় ভারপ্রাপ্ত রাষ্ট্রপতি হয়েছিলেন, যখন সালেহ রাষ্ট্রপতি নির্বাচনের জন্য ক্ষমতা থেকে অব্যাহতি নেন। মানসুর হাদি ২১ ফেব্রুয়ারি ২০১২ সালে পুনরাবর্তীকালীন সময়ে দুই বছরের জন্য রাষ্ট্রপতি পদের জন্য মনোনীত হয়েছিলেন, যাতে তিনি একমাত্র প্রার্থী ছিলেন। তার এ ক্ষমতার মেয়াদ শেষ হলে তিনি নিজেকে পুনরায় রাষ্ট্রপতি ঘোষণা করেছিলেন। মানসুর হাদি ১৯৪৫ সালে দক্ষিণ ইয়েমেনের আবিয়ানের তুকাইনে জন্মগ্রহণ করেন। ১৯৬৪ সালে তিনি সৌদি আরব ফেডারেশনের মিলিটারি অ্যাকাডেমি থেকে স্নাতক সম্পন্ন করেছিলেন। হাদি ১৯৬৬ সালে সামরিক বৃত্তি নিয়ে ব্রিটেনে গমন করেন কিন্তু তিনি কোন ইংরেজি বলেননি। ১৯৭০ তিনি অন্য আরেকটি সামরিক বৃত্তিতে ট্যাংক শিক্ষা নিতে ৬ বছরের জন্য মিশরে ছিলেন। হাদি মিলিটারি কমান্ডিং শিক্ষার জন্য চার বছর সোভিয়েত ইউনিয়নে ছিলেন। তিনি ১৯৮৬ সালের পূর্ব পর্যন্ত দক্ষিণ ইয়েমেনের সেনাবাহিনীর বিভিন্ন উচ্চ পদে দ্বায়িত্ব পালন করেন। যখন দক্ষিণ ইয়েমেনের রাষ্ট্রপতি আলী নাসের মোহাম্মদের সাথে উত্তর ইয়েমেনের দ্বন্দ্ব লাগে এবং সামরিক যুদ্ধে দক্ষিণ ইয়েমেনের শাসিত দল সোসালিস্ট পার্টি হেরে যায়, তারপর পরই তিনি অবসর নিয়েছিলেন। হাদি ২০১২ রাষ্ট্রপতি নির্বাচনে একমাত্র প্রার্থী ছিলেন, যা ২১ ফেব্রুয়ারি ২০১২ সালে অনুষ্ঠিত হয়েছিলো। তার রাষ্ট্রপতি প্রার্থীতা ক্ষমতাসীন দল, পাশাপাশি সংসদের বিরোধী দ্বারাও সমর্থিত ছিল। নির্বাচন কমিশনের প্রতিবেদন অনুযায়ী ইয়েমেনের নিবন্ধিত ভোটারের মধ্যে ৬৫ শতাংশ ভোটার নির্বাচনে অংশগ্রহণ করেছিল। আব্দরাব্বুহ মানসুর হাদি ৯৯.৯৮% ভোট পেয়ে বিজয়ী হন এবং ২৫ ফেব্রুয়ারি ২০১২ সালে শপথ গ্রহণ করেছিলেন। তিনি আনুষ্ঠানিকভাবে ২৭ ফেব্রুয়ারি ২০১২ তারিখে ইয়েমেনের প্রেসিডেন্ট হিসেবে দ্বায়িত্ব গ্রহণ করেন, যখন সালেহ রাষ্ট্রপতির পদ থেকে পদত্যাগ করেন এবং আনুষ্ঠানিকভাবে হাদিকে ক্ষমতায় অধিষ্ঠিত করেন। Profile, bbc.co.uk; accessed 6 April 2015. "Abdrabbuh Mansur Hadi biography"। Yemen Fox। ২৩ ফেব্রুয়ারি ২০১২। ৭ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৩।  Kasinof, Laura (২৫ ফেব্রুয়ারি ২০১২)। "Yemen's New President Sworn Into Office"। New York Times। সংগ্রহের তারিখ ২৫ ফেব্রুয়ারি ২০১২।  "AFP: Yemen's Saleh formally steps down after 33 years"। Google। ২৭ ফেব্রুয়ারি ২০১২। সংগ্রহের তারিখ ১৪ এপ্রিল ২০১৩।
মালয়েশীয় রন্ধনশৈলী

মালয়েশীয় রন্ধনশৈলী হচ্ছে দক্ষিণ-পূর্ব এশিয়ার মালয়েশিয়া রাষ্ট্রের বিভিন্ন রন্ধন ঐতিহ্য ও চর্চা যেগুলিতে দেশটির জনগোষ্ঠীর বহুজাতিক সত্তার প্রতিফলন ঘটেছে। মালয়েশিয়ার জনগণকে তিনটি প্রধান জাতিগোষ্ঠীতে বিভক্ত করা যায়: মালয়, চীনা এবং ভারতীয়। অবশিষ্ট জনগোষ্ঠীদের মধ্যে আছে পূর্ব মালয়েশিয়ায় সাবা এবং সারওয়াকের আদিবাসী জনগোষ্ঠী, উপদ্বীপীয় মালয়েশিয়ার ওরং আসলি, পেরানাকান এবং ইউরেশীয় ক্রেওল সম্প্রদায়। পাশাপাশি উল্লেখযোগ্য সংখ্যক বৈদেশিক কর্মী এবং প্রবাসী রয়েছে। ঐতিহাসিক স্থানান্তর, বৈদেশিক ক্ষমতার উপনিবেশ এবং নিজস্ব ভৌগোলিক অবস্থানের বিস্তৃতির কারণে বর্তমানে মালয়েশিয়ার রন্ধনশৈলী প্রধানত মালয়, চীনা, ভারতীয়, ইন্দোনেশীয় এবং বোর্নীয় নাগরিকদের রান্না নিয়ে গড়ে উঠেছে যার উপর থাই, পর্তুগিজ, ওলন্দাজ এবং ব্রিটিশ রন্ধনশৈলীর হালকা প্রভাব রয়েছে। ফলে মালয়েশীয় রন্ধনশৈলী অত্যন্ত জটিল এবং বহুমুখী। মালয়েশিয়া উপদ্বীপ সিংগাপুরের সঙ্গে একই ইতিহাসের অংশীদার হওয়ায় দুই দেশের সীমানায় একই ধরনের খাবার খুঁজে পাওয়া যায় যেমন লাক্কা ও মুরগী ভাত। এছাড়াও নৈকট্য, ঐতিহাসিক স্থানান্তর এবং জাতিগত ঘনিষ্ঠতা ও সাংস্কৃতিক আত্মীয়তার কারণে মালয়েশিয়া ও ইন্দোনেশিয়ার সাথে রান্নার সম্পর্ক রয়েছে। সাতে, রেন্ডাং, সাম্বালের মত কিছু খাবার এই দুই দেশেই সাধারণ খাবার হিসেবে গণ্য হয়। মরিচ মালয়েশীয় রান্নার জন্য অপরিহার্য। তাজা এবং শুকনো দুই ধরনের মরিচই ব্যবহার করা হয়। মরিচ বিভিন্ন আকার, আকৃতি এবং এমনকি রঙের হয়। সাধারণত দুই ধরনের মরিচ সবচেয়ে বেশি চাষ করা হয়। একটি হল পাখির চোখ মরিচ, যা আকারে ছোট হলেও অত্যন্ত ঝাঁঝালো এবং খুব ঝাল। আরেকটি হল সবুজ মরিচ যা স্বাদে অনেক ঝাল। লাল মরিচ ও সবুজ মরিচকে পাকার জন্য রাখা হয়। মরিচ গুঁড়ো করে বিভিন্ন খাবার প্রস্তুতিতে ব্যবহার করা হয়ে থাকে। বেলাকান মালয়েশিয়ার রান্নার জন্য আরেকটি অপরিহার্য উপকরণ। এটি এক ধরনের চিংড়ি ভর্তা যা একটি ব্লক দিয়ে চেপে সূর্যতাপে শুকানো হয়। কাঁচা অবস্থায় এর গন্ধ তীব্র যা অনেকের কাছে ভয়াবহ বলে মনে হতে পারে। তবে রান্না হলে চিংড়ির ভর্তা তার সুগন্ধি ছড়াতে শুরু করে এবং যেকোনও খাবারেই একটি ভিন্ন মাত্রা এনে দেয়। বেলাকান তৈরীর আরেকটি পদ্ধতিতে চিংড়ি পিষে টিনফয়েল কাগজে মুড়ে চুলার উপর গরম তাওয়ার উপরে রেখে দেওয়া হয় ও ভেজে নেওয়া হয়। স্থানীয় মরিচের সংগে বেলাকান বাটা হয়। এছাড়া বেলাকানের বহুবিধ ব্যবহার আছে। Joe Bindloss (২০০৮)। Kuala Lumpur, Melaka & Penang. Ediz. Inglese। Lonely Planet। আইএসবিএন 978-1-74104-485-0।  Kosaku Yoshino। "Malaysian Cuisine: A Case of Neglected Culinary Globalization" (পিডিএফ)। Sophia University Institute of Comparative Culture, Tokyo। পৃষ্ঠা 3। ২ মে ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২ মে ২০১৪।
সিয়েরা লিওনের কূটনৈতিক মিশনের তালিকা

এটি একটি সিয়েরা লিওনের কূটনৈতিক মিশনের তালিকা, অবৈতনিক দূতাবাস ব্যতীত। সিয়েরা লিওন হল ছোট্ট একটি পশ্চিম আফ্রিকান দেশ।  ইথিওপিয়া আদ্দিস আবাবা (দূতাবাস)  গাম্বিয়া বাঞ্জুল (দূতাবাস)  ঘানা আক্রা (হাই কমিশন)  গিনি কোনাক্রি (দূতাবাস)  লাইবেরিয়া মনরোভিয়া (দূতাবাস)  লিবিয়া ত্রিপোলি (দূতাবাস)  নাইজেরিয়া আবুজা (হাই কমিশন)  যুক্তরাষ্ট্র ওয়াশিংটন, ডি.সি. (দূতাবাস)  গণচীন বেইজিং (দূতাবাস)  ইরান তেহরান (দূতাবাস)  দক্ষিণ কোরিয়া সিওল (দূতাবাস)  সৌদি আরব রিয়াদ (দূতাবাস)  বেলজিয়াম ব্রাসেল্‌স (দূতাবাস)  জার্মানি বার্লিন (দূতাবাস)  রাশিয়া মস্কো (দূতাবাস)  যুক্তরাজ্য লন্ডন (হাই কমিশন) আফ্রিকান ইউনিয়ন আদ্দিস আবাবা (আফ্রিকান ইউনিয়ন এর স্থায়ী মিশন)  ইউরোপীয় ইউনিয়ন ব্রাসেল্‌স (ইউরোপীয় ইউনিয়ন এর স্থায়ী মিশন)  জাতিসংঘ নিউ ইয়র্ক (জাতিসংঘে স্থায়ী মিশন) সিয়েরা লিওনের বৈদেশিক সম্পর্ক সিয়েরা লিওনের বৈদেশিক সম্পর্ক মন্ত্রণালয়
নাগাকুরা শিনপাচি

নাগাকুরা শিনপাচি (永倉 新八, ২৩ মে, ১৮৩৯ – ৫ জানুয়ারী, ১৯১৫) ছিলেন শিনসেনগুমির দ্বিতীয় দলের একজন ক্যাপ্টেন। নাগাকুরা শিনপাচি নরিয়ুকি শৈশবে এইকিচি বা এইজি নামে পরিচিত ছিলেন। তিনি টেনপোর চতুর্থ মাসের ১১ তম দিনে এডোতে মাতসুমা গোত্রের কামি ইয়াশিকি (উপরের অধিবাসী) তে জন্মগ্রহণ করেন। তার পিতা নাগাকুরা কাঞ্জি ১৫০ কোকু বেতনে মাতসুমা গোত্রের একজন রিটেইনার ছিলেন। ওকিতা সোজির মত নাগাকুরা এডো পর্যায়ের আরেকজন প্রকৃত ফসল ছিলেন,একজন রিটেইনারের সন্তান (এমন এলাকার যা তিনি কখনো দেখেন নি), সারাজীবন যে এডোতেই ছিল। নাগাকুরার পিতা পরিবারের নাম নাগা দিয়ে লিখতেন যার অর্থ ছিল দীর্ঘ,কিন্তু নাগাকুরা পরে এটিকে নাগা তে পরিবর্তন করেন যার অর্থ চিরন্তনতা। আট বছর বয়সে নাগাকুরা ওকাদা জুসুকে তোশিসাদার শিন্দো মুনেন রিয়ু ডোজোতে ভর্তি হন এবং আঠারো বছর বয়সে মকুরকু (৬ষ্ঠ দান) এ পৌছান। এরপর তিনি মেঙ্কিয়ো কাইদেন সন্দ লাভ করেন। উনিশ বছর বয়সে তিনি মাতসুমা গোত্রের সেবা করা ছেড়ে দিয়ে তার কৌশল উন্নত করতে আর ভ্রমণ করতে বেরিয়ে পড়েন। তিনি কিছু দিন ইউরিমতো শুযোর শিন্তো মুনেন রিউ ডোজোতে অতিবাহিত করেন।তিনি সুবোচি শুমের শিঙ্গিয়োতো রিয়ু ডোজোতেও কিছু দিন অতিবাহিত করেন। সেখানে তিনি শিমাদা কাই, ভবিষ্যতে শিন্সেনগুমি ২য় ইউনিটের ভাইস ক্যাপ্টেন, এর সাথে পরিচিত হন। ১৮৬১ এর দিকে তিনি কোন্দো ইসামির শিএইকানে তার খাবার নেয়া শুরু করেন। নাগাকুরা শিনপাচি স্বাভাবিক কারণে ১৯১৫ সালে মারা যান। তার বয়স হয়েছিল ছিয়াত্তর বছর। কাকতালীয়ভাবে একই বছরে সাইতো হাজিমে, আরেকজন সাবেক শিন্সেনগুমি ক্যাপ্টেন পাকস্থলির আলসারের কারণে বাহাত্তর বছর বয়সে মারা যান। শিন্সেনগুমিতে থাকাকালীন এবং এর আগে নাগাকুরার কাহিনী বিভিন্ন উপ্ন্যাস, সাপ্তাহিক নাটক এবং এনিমে/মাঙ্গা সিরিজে পাওয়া যায়। যেমন,নাগাকুরাকে পিস্মেকার কুরোগানে (এনিমে/মাঙ্গা),কাকোদাতে ইউজিন বুরাইচো হিমেগামি (মাঙ্গা), শিন্সেনগুমি গুন্রৌ দেন (ভিডিও গেম সিরিজ) আর বাকুমাতসু রেঙ্কা শিন্সেনগুমি (ভিডিও গেম সিরিজ) তে দেখা যায়। এছাড়াও গিন্তামা মাঙ্গা/এনিমেতে শিমুরা শিনপাচি নাগাকুরা শিনপাচির উপর ভিত্তি করে নির্মিত। হাকুকি ভিডিও গেম সিরিজ ও ২০১০ এনিমেতেও নাগাকুরার উল্লেখ রয়েছে। নাগাকুরা কে প্রকটভাবে ২০১৪ এর ঐতিহাসিক কল্পকাহিনী দ্য সোলজার এন্ড দ্য সামুরাই তে দেখা যায়।(আইএসবিএন ১৫০০১৮৩০৫৯) Kimura, Sachihiko. Shinsengumi Nikki. Tokyo: PHP Interface. 2003. আইএসবিএন ৪-৫৬৯-৬৩০০৮-১ Nagakura, Shinpachi. "Shinsengumi Tenmatsuki". Tokyo: Shin Jinbutsu Oraisha, 1998. ISBN 4404026706 Shinsengumi Tenmatsuki. Tokyo: Shin Jinbutsu Oraisha, 1971. ASIN 440400284X
হান গ্যাং

হান গ্যাং (চীনা: 韩庚; পিনয়িন: হান গ্যাং; জন্ম: ৯ ই ফেব্রুয়ারি, ১৯৮৪) হচ্ছেন চীনের একজন মানপপ গায়ক এবং অভিনেতা। তিনি ২০০১ সালে তার কর্মজীবন শুরু করেন, যখন তিনি এস.এম. এন্টারটেইনমেন্ট দ্বারা দক্ষিণ কোরিয়ার ব্যান্ড সুপার জুনিয়রের একজন সদস্য হিসেবে নিযুক্ত হন। তারা ২০০৫ সালে আত্মপ্রকাশ করে। তিনি পরবর্তীতে ২০০৮ সালে সুপার জুনিয়রের সহ-গ্রুপ সুপার জুনিয়র-এম গ্রুপের প্রধান হিসেবে নিযুক্ত হন। ২১ শে ডিসেম্বর ২০০৯ সালে হান গ্যাং এসএমই তার বিরুদ্ধে চুক্তি স্থানান্তর নিয়ে একটি মামলা দায়ের করে। পরবর্তীতে তিনি একক কর্মজীবন চালিয়ে যাওয়ার জন্য চীন থেকে ফিরে আসেন। ২৭ শে সেপ্টেম্বর, ২০১১ তারিখে, এস.এম. এন্টারটেইনমেন্ট থেকে হান গ্যাং-এর প্রস্থান সরকারী হিসাবে পরিণত হয়, কারণ উভয় পক্ষই পারস্পরিক সমঝোতায় এসেছিল। চীনের সংস্কৃতির বিস্তারের জন্য তার বিভিন্ন অবদানের স্বীকৃতিস্বরূপ, হান গ্যাংকে ২০০৮ গ্রীষ্মকালীন অলিম্পিকের জন্য একটি মশাল বহনকারী হিসেবে নির্বাচিত করা হয়েছিল। পরে তিনি ২০১০ সালের সাংহাই এক্সপো এবং ২০১০ এশিয়া গেমসের জন্য রাষ্ট্রদূত হিসেবে নিযুক্ত হন। ২০১২ সালের শেষের দিকে, হান গ্যাং আন্তর্জাতিক আকর্ষণ লাভ করতে শুরু করেন এবং ২০১২ এমটিভি ইউরোপ সঙ্গীত পুরস্কারে "বেস্ট ওয়ার্ল্ডওয়াইড অ্যাক্ট" এবং নিকেলোডিয়ন "২০১২ কিডস চয়েস অ্যাওয়ার্ডস"-এ "প্রিয় এশিয়ান অ্যাক্ট" পুরস্কার জয়লাভ করেন। হান গ্যাং উত্তরপূর্বে চীন থেকে নানাই বংশোদ্ভূত, এবং চীনের হেইলুংচিয়াং প্রদেশের মুদানজিয়াংয়ে জন্মগ্রহণ করেছেন। তিনি ১৯৯০ থেকে ১৯৯৬ পর্যন্ত গুয়াং হুয়া এলিমেন্টারি স্কুলে পড়াশুনা করেছেন। মাত্র ১২ বছর বয়সে, হান গ্যাংকে বেইজিংয়ের কেন্দ্রীয় বিশ্ববিদ্যালয়ের নৃত্য বিভাগে অন্তর্ভুক্ত করা হয়। তিনি নৃত্যবিদ্যায় পড়াশোনার জন্য চীনের উত্তর-পূর্বাঞ্চলে তার পরিবার ও তার নিজের শহর ছেড়ে চলে আসেন। বিশ্ববিদ্যালয়ে অধ্যয়নরত তার বছরগুলোতে তিনি চীনের ৫৬টি জাতিগোষ্ঠীর ৫৬টি প্রথাগত নৃত্য শিখতে সক্ষম হয়েছিলেন। তিনি ব্যালে এবং মার্শাল আর্টে ওপর প্রশিক্ষণ গ্রহণ করেন এবং এই নিয়ে তিনি মার্কিন যুক্তরাষ্ট্র ও রাশিয়াসহ বেশ কয়েকটি দেশে কাজ করেছেন। ১৯৯৯ সালে, নানাই জাতিগত গ্রুপের প্রতিনিধি হিসাবে, হান গ্যাং চীনের বার্ষিকী প্যারেডে অংশগ্রহণ করেন। ২০১৩ সালে, হান গ্যাং তার নিজস্ব কাস্টমাইজড ফোন ব্র্যান্ড চালু করেন, যা "গ্যাং ফোন" নামে সুপরিচিত। ১৬ ই মে, ২০১৪ তারিখে, হান গ্যাং নিউ ইয়র্ক স্টক এক্সচেঞ্জে জুমাই ইন্টারন্যাশনাল হোল্ডিং লিমিটেডের শেয়ারহোল্ডার হিসাবে স্টক এক্সচেঞ্জ খোলার ঘণ্টা বাজিয়েছিলেন। হান গ্যাং স্টক এক্সচেঞ্জের প্রথম অংশীদার হিসেবে নিউ ইয়র্ক স্টক এক্সচেঞ্জের খোলার বা বন্ধের ঘণ্টাটি বাজাতে করতে পেরেছিলেন। ২৪ সেপ্টেম্বর, ২০১৪ তারিখে, হান গ্যাং তার নিজস্ব চশমার ব্র্যান্ড চালু করেন, যার নাম দেন "বুরকা এঞ্জেল"। "韩庚任世博志愿者大使 以健康形象传播中国文化"। NetEase (চীনা ভাষায়)। ৭ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।  "댄스 그룹 슈퍼주니어의 중국인 멤버 '한경"। Daum (কোরীয় ভাষায়)। ১৩ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।  "댄스 그룹 슈퍼주니어의 중국인 멤버 '한경"। Hankook Ilbo (কোরীয় ভাষায়)। ২০০৭-১২-১৩ তারিখে মূল থেকে আর্কাইভ করা।  "Custom phone"। China Daily।  হান গ্যাং ওয়েইবো
সিয়েরা লিওনের ভিসা নীতি

সিয়েরা লিওনের পর্যটকদের অবশ্যই সিয়েরা লিওনের কূটনৈতিক মিশনগুলির একটি থেকে ভিসা নিতে হবে, যদি না তারা ভিসা ছাড়ের একটি দেশ থেকে আসে। নিচের ১৫টি দেশের নাগরিকরা ভিসা ছাড়াই সিয়েরা লিওনে যেতে পারেন: আগমনের সময় ভিসা ইরানের কূটনৈতিক ও সরকারি কর্মজীবী পাসপোর্টধারী নাগরিকদের জন্য ভিসা ছাড়াই সর্বোচ্চ ১ মাস থাকার অনুমতি রয়েছে। ২০১৭ সালের ফেব্রুয়ারিতে সিয়েরা লিওন এবং সেন্ট কিটস ও নেভিসের মধ্যে ৯০ দিনের ভ্রমণের জন্য পারস্পরিক ভিসা-মুক্ত একটি চুক্তি স্বাক্ষরিত হয়েছে, তবে তা এখনো অনুমোদন পায়নি। সিয়েরা লিওনের নাগরিকদের জন্য ভিসার প্রয়োজনীয়তা টেমপ্লেট:Timatic Visa Policy [১]
টেপ রিন্ডারো

টেপ রিন্ডারো (খ্‌মের: ទេព រិនដារ៉ូ; জন্ম: ১৯৬৩) হচ্ছেন কম্বোডিয়ার একজন অভিনেতা এবং গায়ক, যিনি ১৯৮৭ সালে অভিনয় জগতে পদার্পণ করেছেন। তিনি কম্বোডিয়ার বেটামব্যাং প্রদেশের স্যামরংয়ে জন্মগ্রহণ করেছেন। দুই দশকেরও বেশি সময় ধরে, খেমার রুজ পতনের পর তিনি হচ্ছেন দীর্ঘ দিন ধরে অভিনয় করা কম্বোডিয়ার অভিনেতাদের মধ্যে অন্যতম। ১৯৮৭ সালে হো চি মিন সিটি থেকে বাড়ি ফেরার পর, তার গাড়ির চালককে এক ব্যক্তি থামিয়ে দেন, যিনি চলচ্চিত্র উৎপাদনকারী একটি প্রতিষ্ঠানের একজন মালিক ছিলেন। তিনি বেটামব্যাং প্রদেশ থেকেই রিন্ডারোকে চিনতেন। কারণ তার চেহারা একই সময়ে কম্বোডিয়ান অভিনেতার অনুরূপ ছিল, যিনি উক্ত সময়ে খুব জনপ্রিয় ছিলেন। অতঃপর তিনি তাকে "কুইন্ট প্রপেল নাইট ইন সিক্রেট টিয়ার্স" নামে একটি চলচ্চিত্রে ভূমিকা দিয়েছিলেন। তিনি উক্ত চলচ্চিত্রে কোন অভিনয় প্রশিক্ষণ ছাড়া, স্বাভাবিকভাবেই অভিনয়ে তার ক্ষমতা দেখান এবং তার নিজের ভেতর থেকেই অভিনয়ের বিষয়টি পর্দায় সুন্দরভাবে উপস্থিত হয়। যদিও তিনি উক্ত চলচ্চিত্রের জন্য চুক্তিবদ্ধ ছিলেন, তবুও রিন্ডারো তার প্রথম চলচ্চিত্রে অভিনয়ের জন্য কোন অর্থ পাননি। সেই চলচ্চিত্র সফল হয়নি, কিন্তু রিন্ডারো অন্যান্য প্রযোজকদের মনোযোগ আকর্ষণ করতে সক্ষম হয়েছিলেন। পরে তিনি ফয়সি স্যাম আঙ্গ বা আর্ক কাম্বাং কেইচ সেনিয়র কর্তৃক বোফা পনম পেনের মতো অন্যান্য চলচ্চিত্রে অভিনয় করেন। পরবর্তীতে তিনি প্রথমবারের মতো অভিনেত্রী অমর তোভিয়ের সাথে একটি চলচ্চিত্রের জন্য সাক্ষাৎ করেন, যিনি দশকেরও বেশি সময় ধরে তার কাছে সবচেয়ে প্রিয় অভিনেত্রী ছিলেন। ৯০-এর দশকের প্রথম দিকে, তিনি প্রতি বছর দশটি করে চলচ্চিত্রে অভিনয় করেছেন। ১৯৯৪ সালে, তিনি দারিদ্র্যের কৃষক, শাসক রাজা নোরোদম সিহানুক দ্বারা পরিচালিত এবং প্রযোজিত একটি নাটকীয় চলচ্চিত্রে অভিনয় করেন। সেই সময়ের সবচেয়ে বিখ্যাত কম্বোডিয়ান সেলিব্রিটি হিসাবে এবং কিছু স্থানীয় সেলিব্রিটিদের সাথে টেপ রিন্ডারো মার্কিন যুক্তরাষ্ট্রে এক সফরে গিয়েছিলেন, যেখানে রয়েছে কম্বোডিয়ানদের একটি বিশাল জনগোষ্ঠী যারা খেমার রুজের যুগে পালিয়ে এসে যুক্তরাষ্ট্রে বসবাস শুরু করে। ১৯৮৭ সালে টেপ রিন্ডারো উভয় পক্ষের পিতা-মাতার সম্মতিতে বিয়ে বন্ধনে আবদ্ধ হন। তাদের একটি কন্যা ছিল, কিন্তু এই সম্পর্কটি মাত্র এক বছরের জন্য স্থায়ী হয়েছিল, ১৯৮৮ সালে এই দম্পতির তালাক হওয়ার পূর্ব পর্যন্ত তাদের এই সম্পর্কটি স্থায়ী ছিল। এর অল্প কিছুদিন পরেই, তার প্রাক্তন স্ত্রী ও কন্যা কম্বোডিয়া ছেড়ে চলে যায় এবং বর্তমানে বিদেশে বসবাস করছে। এরপর তিনি আর কখনও বিয়ে করেননি। তিনি বর্তমানে তার মৃত বোনের দুই সন্তানের লালনপালন করছেন। ২০০৫ সালে, তিনি সংস্কৃতি ও ফাইন আর্টস মন্ত্রণালয়ের পক্ষে রাজকুমারী বোফা দেবী তাকে সার্টিফিকেট অফ অ্যাপ্রিসিয়েন্সের উপাধিতে ভূষিত করেন। একই সাথে তিনি সিনা নামে একটি রয়্যাল অফিসিয়াল পদক লাভ করেন। পরবর্তীতে, রাজা নোরোদম সিহমোনিকে সিনা মনি সফোনের উচ্চ পদে উন্নীত করা হয়। ২০১২ সালে, তিনি স্টার পুরস্কার সাম্রাজ্য অর্জন করেন। তিনি পশ্চিম কম্বোডিয়ান সিম রিপ শহরে অবস্থিত একটি কফি বারের মালিক ছিলেন। "Tep Rindaro remains outstanding as a Cambodian movie star after twenty years in the industry"। thecambodiaherald.com। ২০১৪-০২-২৬ তারিখে মূল থেকে আর্কাইভ করা। সংগ্রহের তারিখ ২০১২-০৫-২০।  "Tep Rindaro - biography" (Czech ভাষায়)। csfd.cz। সংগ্রহের তারিখ ২০১১-১০-২৮। উদ্ধৃতি শৈলী রক্ষণাবেক্ষণ: অচেনা ভাষা (link) "Peasants in Distress"। imdb.com।  "Tep Rindaro's Profile"। angkorthom.us। ২০১৩-০৪-২১ তারিখে মূল থেকে আর্কাইভ করা। সংগ্রহের তারিখ ২০১২-০৩-০৮।  ইন্টারনেট মুভি ডেটাবেজে টেপ রিন্ডারো (ইংরেজি) অফিসিয়াল ফেসবুক পেজ
জাতিসংঘ সমুদ্র আইন বিষয়ক সনদ

সমুদ্র আইন বলতে সমুদ্র সংক্রান্ত আইনকে বুঝায় অর্থাৎ সামুদ্রিক অঞ্চলে বিভিন্ন দেশসমূহের যে সকল অধিকার বিদ্যামান সে সম্পর্কিত আইনকে সমুদ্র আইন বলে। বিভিন্ন দেশে সমুদ্র সম্পর্কিত আইন রয়েছে, যেমন বাংলাদেশে ১৯৭৪ সালে সর্বপ্রথম বাংলাদেশের জাতীয় সংসদ কর্তৃক সমুদ্র আইন পাস করা হয় যা আঞ্চলিক পানি ও সামুদ্রিক এলাকা আইন ১৯৭৪ (The Territorial Waters And Meritime Zones Act, 1974) নামে পরিচিত। এছাড়া জাতিসংঘের সমুদ্র আইন বিষয়ক "জাতিসংঘ কনভেনশন"-১৯৮২একটি আন্তর্জাতিক সমুদ্র আইন যা বিশ্বব্যাপি স্বীকৃত।